ПРИЈЕДЛОГ
На основу члана 39. Закона о локалној самоуправи Републике Српске  („Службени гласник Републике Српске“ 97/16, 36/19, 61/21, 100/25 и 114/25) и члана 36. Статута општине Невесиње („Службени гласник општине Невесиње“, број 6/17 и 16/17),  Скупштина општине Невесиње на својој _____. редовној сједници, одржаној дана _________2026. године  д о н о с и

Одлука о измјени и допуни Одлуке  
о наградама и признањима општине Невесиње

I

У Одлуци о наградама и признањима („Службени гласник општине Невесиње“ 8/18 и 5/23) у тачки  VII додаје се подтачке 4) и 5) и гласе:

„4) У једној календарској години, истом правном или физичком лицу, може се додјелити само једно јавно признање.
 5) Правном или физичком лицу коме је додјељена Повења општине Невесиње, као највише признање, не додјењују се друга јавна признања.“

II

Тачка VII мијења се и сада гласи:

„VII
Изглед Повеље општине Невесиње:
Кутија спољних димензија 22,5х31х4 цм урађена од материјала кожа, у бордо боји, са унутрашњим дијелом од плиша. Отвара се хоризонтално по краћој страни. На вањском поклопцу са десне и лијеве стране, по крајевима, отиснут је златотисак са декоративним орнаметнима. По средини вањског поклопца методом златотиска, у три реда, висине слова од 1 цм, исписан је назив ПОВЕЉА ОПШТИНЕ НЕВЕСИЊЕ, поред кога ће стајати година у којој се Повеља додјељује. 
У унутрашњости кутије доњи покретни дио је урађен у облику шатора од материјала кожа у бордо боји, поставља се у двије позиције хоризонтално и вертикално са прстохватом у горњем дијелу. На покретном унутрашњем дијелу, окренутом ка вани, исписано је ПОВЕЉА методом златотоиска висине слова 1,5 цм, испод кога стоји грб општине Невесиње у величини од 10х9,5 цм, урађен од тосул- легуре у златној боји и офарбан у бојама грба, залијепљен на кожу.
Испод грба залијепљена је граверска пастика димензија 10х5 цм на којој ће црним словима бити угравирано име и презиме носиоца и разлог додјеле признања.“
Кутија има омотницу у истој бордо боји на којој је исписано ПОВЕЉА ОПШТИНЕ НЕВЕСИЊЕ, поред кога ће стајати година у којој се Повеља додјељује, методом златотиска, у три реда, висине слова од 1 цм.

III

У тачки IX став подтачка 1)  мијења се и гласи:
Изглед Плакете „Свети Димитрије“;
„Кутија спољних димензија 18х23х4 цм урађена од материјала кожа, у тегет боји, са унутрашњим дијелом од плиша. Отвара се хоризонтално по краћој страни. На вањском поклопцу са десне и лијеве стране, по крајевима, отиснут је златотисак са декоративним орнаметнима. По средини вањског поклопца методом златотиска, у три реда, висине слова од 1 цм, исписан је назив ПЛАКЕТА СВЕТИ ДИМИТРИЈЕ, поред кога ће стајати година у којој се Плакета додјељује. 
У унутрашњости кутије доњи покретни дио је урађен у облику шатора од материјала кожа у тегет боји, поставља се у двије позиције хоризонтално и вертикално са прстохватом у горњем дијелу. На покретном унутрашњем дијелу, окренутом ка вани, исписано је ПЛАКЕТА СВЕТИ ДИМИТРИЈЕ методом златотиска висине слова 1,5 цм, испод кога стоји грб општине Невесиње у величини од 10х9,5 цм, урађен од тосул- легуре у златној боји и офарбан у бојама грба, залијепљен на кожу.
Испод грба залијепљена је граверска пастика димензија 9х3 цм на којој ће црним словима бити уграврано име и презиме носиоца и разлог додјеле признања.“
Кутија има омотницу у истој тегет боји на којој је исписано ПЛАКЕТА „СВЕТИ ДИМИТРИЈЕ“, поред кога ће стајати година у којој се Плакета додјељује, методом златотиска, у три реда, висине слова од 1 цм.

IV
Одлука ступа на снагу наредног дана од дана објављивања у „Службеном гласнику општине Невесиње“.

РЕПУБЛИКА СРПСКА
ОПШТИНА НЕВЕСИЊЕ
СКУПШТИНА ОПШТИНЕ
Број: 01/013-____/26
Датум: ______.2026. године

ПРЕДСЈЕДНИК СО
Момчило Вукотић

Образложење:
Прави основ:
Закона о локалној самоуправи Републике Српске  („Службени гласник Републике Српске“ 97/16, 36/19, 61/21, 100/25 и 114/25) 
Статута општине Невесиње („Службени гласник општине Невесиње“, број 6/17 и 16/17) утврђене надлежности Скупштине општине Невесиње.

Разлози за доношење:

Разлог за допуну Одлуке у тачки VII, подтачкама 4) и 5) јесте да се осигура правичност и равнотежа у додјели признања, да се праведно вреднују различите заслуге.
Подтачком 4) спријечило би се вишеструко награђивање неких лица, а подтачком 5) Повељи општине Невесиње, као највишем признању, осигурали би посебну тежину и углед.

Измјена дизајна Повење општине Невесиње  и Плакете „Свети Димитрије“
Мијењамо досадашње једноставне кожне фасцикле у посебне елегантне кутије, како би се додао свечани и упечатљив катрактер овим признањима. Ова промјена има за циљ да додатно истакне значај признања и њихов престиж.